section_heading: Uprava
paragraph_text: U Kraljevini SHS Umljanovići su bili pod administrativnom upravom pokrajine Dalmacije i Šibenske županije od 1918. do 1922. godine. Nakon usvajanja Vidovdanskog ustava 1921. godine, 26. lipnja 1922. godine Kraljevina SHS dijeli se na 33 oblasti. Općina Drniš bila je u sastavu splitske oblasti i pripadala je Kotaru Šibeniku. Kotarski sud u Drnišu potpao je pod Okružni sud u Šibeniku i višem Zemaljskom sudu u Splitu<ref>Državni arhiv u Zadru, Kotarski sud Drniš. Podjela na oblasti je trajala do 1929. godine do proglašenja Kraljevine Jugoslavije kada se država podijelila na banovine. Umljanovići su bili pod administrativnom upravom Primorske banovine, koja je uspostavljena 1929. i postojala sve do 1939. godine, kada je, reorganiziranjem temeljem sporazuma Cvetković-Maček, spojena sa Savskom banovinom i još nekoliko manjih područja u Banovinu Hrvatsku. Godine 1941., Sile Osovine su napale i okupirale dijelove Primorske banovine. Obalna područja sa zaleđem, od Splita sve do Zadra su pripojena Italiji, dok je ostatak postao dijelom NDH i organiziran u sklopu novih župa sa sjedištima u Kninu, Mostaru i Omišu.